**Ασύγχρονη δραστηριότητα Πακέτου 2**

**Π2. Δραστηριότητα**

**Οι επιμορφούμενοι καλούνται να: σχεδιάσουν μία διδακτική παρέμβαση που αξιοποιεί ένα ψηφιακό εργαλείο/περιβάλλον της επιλογής τους, το οποίο έχουν ήδη χρησιμοποιήσει ή αναζητούν στο Διαδίκτυο με χρήση μηχανής αναζήτησης ή αποθετηρίου (π.χ. Φωτόδεντρο).**

* **δημιουργήσουν ένα έγγραφο κειμένου (σύντομο και περιεκτικό κείμενο) κάνοντας αναφορά στη διδακτική αξιοποίηση του υλικού και παραθέτοντας τον σύνδεσμο προς το υλικό.**
* **αναρτήσουν το παραγόμενο αρχείο στον «Χώρο Ανάρτησης Ασύγχρονης Δραστηριότητας», του παρόντος Εκπαιδευτικού Πακέτου 2 με αντίστοιχο όνομα αρχείου: «Π2\_επώνυμο\_όνομα».**

Κατά τον μήνα Μάρτιο, τον πρώτο μήνα της Άνοιξης, σε συνεργασία με τη συνάδελφο μου, παρατηρώντας την ανθοφορία της φύσης και το ενδιαφέρον των παιδιών κατά την ώρα του διαλείμματος για τα λουλούδια και τα ανθισμένα δέντρα της αυλής του σχολείου συναποφασίσαμε να ασχοληθούμε με την θεματική ενότητα «Άνοιξη» η οποία ανήκει στο θεματικό πεδίο «Παιδί και Περιβάλλον». Για την ενεργοποίηση του ενδιαφέροντος των μαθητών/τριών και αφού λάβω υπόψη τα ενδιαφέροντά τους, τις ανάγκες και το συγκεκριμένο εκπαιδευτικό πλαίσιο της τάξης μου θα χρησιμοποιήσω από το Youtube το οποίο ανήκει στα συμπεριφορικά συστήματα, το εκπαιδευτικό βίντεο <https://www.youtube.com/watch?v=d60yvZ0FU5s&t=16s> με τίτλο: *«Η Αχτένιστη Αγελάδα (Α)»* από την παιδική σειρά κινούμενων σχεδίων: *«Ένα γράμμα μια ιστορία»*. Βέβαια, μέσω του συγκεκριμένου βίντεο θα εστιάσω στην γλώσσα και στη χρήση της Νέας Τεχνολογίας εμπλέκοντας το θεματικό πεδίο «Παιδί και Επικοινωνία»: Γλώσσα και Τ.Π.Ε. (Τεχνολογίες της πληροφορίας και των Επικοινωνιών) και στη συνεργασία μεταξύ των παιδιών εμπλέκοντας το θεματικό πεδίο «Παιδί, Εαυτός και Κοινωνία»: Προσωπική και κοινωνική ανάπτυξη.

***ΠΡΟΣΔΟΚΩΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ***

**Ως προς τις γνώσεις:**

-Να αναγνωρίζουν το λεξιλόγιο που συναντάται σε προφορικά κείμενα.

-Να αναγνωρίζουν βασικές μορφές ψηφιακής πληροφορίας (κείμενο, εικόνα).

**Ως προς τις δεξιότητες:**

-Να αναλύουν τον προφορικό λόγο σε επιμέρους μονάδες/οντότητες, όπως είναι οι λέξεις και τα φωνήματα και να τις χειρίζονται συνειδητά.

-Να κατασκευάζουν εννοιολογικούς χάρτες.

-Να εξοικειωθούν ως προς τη χρήση του πληκτρολογίου και του ποντικιού του ηλεκτρονικού υπολογιστή (σύρε και άφησε).

**Ως προς τις στάσεις:**

-Να εμπλουτίζουν το λεξιλόγιο τους.

-Να αντιμετωπίζουν τις ΤΠΕ ως εργαλεία που ενισχύουν της σκέψη και τις ικανότητες τους και όχι μόνο ως μέσα διασκέδασης και επικοινωνίας.

-Να εκτιμούν και να αξιοποιούν τον διαφορετικό τρόπο σκέψης που τους προσφέρουν τα περιβάλλοντα προγραμματισμού.

-Να συνεισφέρουν σε συνεργατικές δραστηριότητες.

-Να κατανοήσουν τη σημασία της γραφής ως μέσου επικοινωνίας.

Πιο συγκεκριμένα, χρησιμοποιώντας το παραπάνω εκπαιδευτικό βίντεο τίθενται ως στόχος η φωνολογική αντίληψη και η συνειδητοποίηση του τρόπου γραφής του γράμματος «Α» όπου τα παιδιά συνειδητοποιούν τον φωνημικό χαρακτήρα της γλώσσας, τους ήχους της γλώσσας και διακρίνουν τα φωνήµατα ως συστατικά των λέξεων. Ακόμη, άλλοι στόχοι είναι: η ανάπτυξη της ακουστικής και οπτικής παρατηρητικότητας των παιδιών, η συνειδητοποίηση ότι οι λέξεις αναπαριστούν αντικείμενα και η ανάπτυξη του προφορικού και περιγραφικού λόγου και της κριτικής ικανότητας των μαθητών/τριών. Ακόμη, ένας στόχος υψίστης σημασίας είναι η ανάπτυξη της αυτοπεποίθησης, της αυτοεκτίμησης των παιδιών, η ενίσχυση των σχέσεων, της επικοινωνίας, της εποικοδομητικής συνεργασίας και της αλληλεπίδρασης ανάμεσα στους εκπαιδευτικούς και στους/στις μαθητές/τριες και η καλλιέργεια του ομαδικού πνεύματος μέσω της αλληλεπίδρασης με την ομάδα τους και έπειτα με όλους τους/τις μαθητές/τριες της τάξης. Παράλληλα, τίθενται ως στόχος τα παιδιά να εξοικειωθούν με την χρήση της εννοιολογικού χάρτη και ειδικότερα με τη χρήση του ψηφιακού αποθετηρίου του «Φωτόδεντρου» και του «Youtube» και να αποκτήσουν θετική στάση απέναντι στη χρήση και αξιοποίηση των Τ.Π.Ε.. Φυσικά, βασικός στόχος είναι η ενεργητική συμμετοχή όλων των παιδιών στην εκπαιδευτική διαδικασία, προσφέροντας τους ίσες ευκαιρίες μάθησης.

Το συγκεκριμένο εκπαιδευτικό βίντεο επιλέχτηκε επειδή ανήκει σε μια πρωτότυπη σειρά κινουμένων σχεδίων που στοχεύει στη μάθηση μέσα από την ψυχαγωγία και λειτουργεί σε ένα πλαίσιο διαθεματικής και ολιστικής προσέγγισης της γνώσης, στηρίζοντας το Αναλυτικό Πρόγραμμα με μία καινοτόμο, πρωτότυπη και ελκυστική διάσταση. Το παραπάνω εκπαιδευτικό βίντεο θα προβληθεί στον διαδραστικό πίνακα της τάξης ο οποίος είναι τοποθετημένος στο κέντρο μάθησης της συζήτησης και θα αποτελέσει αφόρμηση για τον προσανατολισμό των μαθητών/τριών στο θέμα διδασκαλίας: *«Η εποχή της Άνοιξης»*. Ειδικότερα, η νηπιαγωγός θα παροτρύνει δύο νήπια τα οποία είναι εξοικειωμένα στη χρήση του ηλεκτρονικού υπολογιστή να αναζητήσουν μέσω του ηλεκτρονικού μικροφώνου στην εφαρμογή Youtube το εκπαιδευτικό βίντεο. Εναλλακτικά θα μπορούσαν να το εντοπίσουν μέσω του ψηφιακού αποθετηρίου του «Φωτόδεντρου» πατώντας στο χώρο της αναζήτησης τη λέξη «αγελάδα» την οποία θα την παρατηρούσαν από μια καρτέλα. Ακόμη, όλοι/ες οι μαθητές/τριες θα κληθούν να παρατηρήσουν το εκπαιδευτικό βίντεο ακουστικά και οπτικά εντοπίζοντας τις κυρίαρχες λέξεις που ξεκινούν από το φώνημα «Α». Τα νήπια με ευχάριστο και αισθητικά προσεγμένο υλικό βοηθούνται να συνειδητοποιήσουν ότι ο γραπτός λόγος είναι η αναπαράσταση του προφορικού, να διακρίνουν την εικόνα μιας λέξης από την γραπτή απόδοση της και να προχωρήσουν σε υποθέσεις  σχετικά με το φωνημικό χαρακτήρα της γλώσσας. Έπειτα, οι μαθητές/τριες θα μαντέψουν ποια εποχή από τις τέσσερις εποχές του χρόνου διανύουμε τον μήνα Μάρτιο που αρχίζει από το γράμμα «Α». Κατόπιν, μέσω του προφορικού τους λόγου θα διατυπώσουν λέξεις που έχουν ως αρχικό τους γράμμα το γράμμα «Α» αλλά και λέξεις που άκουσαν από το εκπαιδευτικό βίντεο ή ανήκουν σε εικόνες που απεικονίζονταν σ’ αυτό. Μέσω του αποθετηρίου του «Φωτόδεντρου» έχοντας τη βοήθεια της νηπιαγωγού και κάποιου νηπίου που έχει την ικανότητα στην ανάγνωση των λέξεων με τη χρήση του ποντικιού σε ομάδες των τριών ατόμων χρησιμοποιώντας το ποντίκι τα παιδιά θα σύρουν και θα αντιστοιχίσουν τις λέξεις με αντικείμενα-εικόνες που αρχίζουν από το γράμμα «Α». Επίσης, ως προέκταση της δραστηριότητας, τα παιδιά θα μπορούσαν να σκεφτούν έναν άλλον τίτλο στο εκπαιδευτικό βίντεο αλλά και να αναφέρουν τη λέξη ή την εικόνα από το γράμμα «Α» που τους άρεσε περισσότερο αιτιολογώντας την απάντηση τους. Παράλληλα, δίνοντας τον τίτλο: *«Οι αγελάδα και οι φίλοι της»* δίνεται η δυνατότητα στα παιδιά να αναφέρουν ονόματα ατόμων ή ζώων που αρχίζουν από το γράμμα «Α» και είναι φίλοι της Αχτένιστης Αγελάδας.

Έπειτα, δίνονται στα παιδιά εικόνες αντικειμένων που αρχίζουν από το γράμμα «Α» και περιέχονται στο βίντεο της Αχτένιστης Αγελάδας αλλά και εικόνες από αντικείμενα των οποίων το όνομα ξεκινά από άλλα φωνήματα όπου τα νήπια καλούνται να τοποθετήσουν τις εικόνες στη σωστή στήλη.

## Ακόμη, μία άλλη δραστηριότητα θα μπορούσε να υλοποιηθεί σε συνεργασία της νηπιαγωγού με τα παιδιά όπου τα δεκαπέντε παιδιά της τάξης θα χωρίζονταν σε τρεις ανομοιογενείς ομάδες των πέντε παιδιών φτιάχνοντας μέσω του ηλεκτρονικού υπολογιστή έναν εννοιολογικό χάρτη χρησιμοποιώντας το εκπαιδευτικό λογισμικό «Kidspiration» είτε με τις λέξεις ή εικόνες που άκουσαν στο εκπαιδευτικό βίντεο από το γράμμα «Α» είτε με λέξεις που γνωρίζουν από την καθημερινή τους ζωή. Το λογισμικό εννοιολογικής χαρτογράφησης Kidspiration αποτελεί ένα ανοικτό υπολογιστικό περιβάλλον, ο παιδαγωγικός σχεδιασμός του οποίου βασίζεται στη θεωρία της οπτικής μάθησης και στον εποικοδομισμό και υποβοηθά τον ενεργητικό τρόπο μάθησης.

## Τέλος, κάθε ομάδα στο κέντρο μάθησης της συζήτησης θα παρουσιάσει μέσω του διαδραστικού πίνακα τον εννοιολογικό της χάρτη παρατηρώντας συγχρόνως ποιες κοινές λέξεις από το γράμμα «Α» ανάμεσα στις τρεις ομάδες έχουν καταγραφεί. Καθ’ όλη τη διάρκεια των εκπαιδευτικών δραστηριοτήτων, ο ρόλος της εκπαιδευτικού είναι καθοδηγητικός, ενισχυτικός και διευκολυντικός επιβραβεύοντας την προσπάθεια όλων των μαθητών/τριών.